John Young

John Watts Young (født 24. september 1930 i San Francisco i California, død 5. januar 2018 i Houston i Texas) var en amerikansk testpilot og astronaut. Young var med på seks romferder i tre ulike NASA-prosjekter; Gemini-programmet, Apollo-programmet og romfergeprogrammet.


== Biografi ==
John Young er ett av tolv mennesker som har satt fot på månen, og han er én av tre som har reist til månen to ganger (de to andre er Jim Lovell og Eugene Cernan). I 1981 var han fartøysjef på NASAs første bemannede romfergeferd.
John Young fløy som den første fra sin gruppe, men han var nær på å miste sin jobb i NASA etter sin første romferd. På Gemini 3 hadde han nemlig smuglet en cornbeefsandwich med. Jordkontrollen var bekymret for om smulene ble innåndet eller kortsluttet instrumentene.Som kaptein på Apollo 16 prøvde han ut månejeepens evner og kom opp på 18 km/t, det hurtigste kjøretøy på månen ifølge Guinness Rekordbok. Etter at astronauten Charlie Duke hadde brukt 20-30 minutter på å bore et dypt hull til et varmeutstrømmingseksperiment, snublet John Young i kabelen og flådde trådene ut av stikket. Stikket kunne ikke repareres med astronauthansker på, så instrumentet kunne ikke sende målingene hjem til Jorden.
John Young var kaptein på den første romfergeferd, STS-1 med Columbia. Normalt sendes en ny romfartøystype opp ubemannet første gang, men romfergens jomfruflyvning var bemannet. Man hadde ikke tidligere anvendt faststoffraketter til bemannede romfartøyer og gjenbruksvarmeskjoldet bestående av 30 761 keramiske kakler var også uprøvet. På STS-1 mistet Columbia 16 kakler, og som medlem av den aller første romfergeflyvning fikk John Young Congressional Space Medal of Honor en måned etter jomfruferden. De fleste mottagere av Congressional Space Medal of Honor har fått den posthumt etter å ha omkommet i deres romfartøyer.John Young ble den første person der har vært i rommet seks ganger, hvilket skjedde den 28. november 1983 med STS-9 med Columbia med den første Spacelab.
Han pensjonerte seg fra NASA 31. desember 2004.
Young var først gift med Barbara White med hvem han fikk to barn. Han var ved sin død gift med Susy Feldman.


== Romferder ==
 Gemini 3 – den første bemannede Gemini ferd 23. mars 1965. Young brukte den første datamaskinen ombord i et bemannet romskip.
 Gemini 10, 18. juli–21. juli 1966, sammenkobling med to Agena-romfartøy i rommet.
 Apollo 10 – Lunar Module flyr rundt månen.
 Apollo 16 – Første landing i et fjellområde på månen.
 STS-1 – Den første bemannede ferd med romfergen Columbia.
 STS-9 – Første romfergeferd med Spacelab.I tillegg til disse ferdene, var Young backup-mannskap for følgende romferder:
Gemini 6A
en planlagt andre Apollo-ferd som ble kansellert etter brannen i Apollo 1
Apollo 7
Apollo 13
Apollo 17


=== EVA ===
 Apollo 16 – tre månevandringer.
21. apr 1972: 7 timer, 11 minutter, 02 sekund.
22. apr 1972: 7 timer, 23 minutter, 09 sekund.
23. apr 1972: 5 timer, 40 minutter, 03 sekund.


== Bilder ==

		
		
		
		
		
		
		


== Referanser ==


== Eksterne lenker ==
(en) John Young (astronaut) – kategori av bilder, video eller lyd på Commons 
(en) John Young på Internet Movie Database 
(en) John Young hos The Movie Database 
(en) John W Young sin hjemmeside